ክብርት አምባሳደር፤ ካልተሳሳትኩ የእርስዎ ሀገር ሥልጣኔና የታወቁ ዩኒቨርሲቲዎቻችሁ የጥንካሬ ምንጭ እና የጀርባ አጥንት ከሚገለፅባቸው ባህሪያት አንዱ፣ ሀገርዎ ለዩኒቨርሲቲ ፕሮፌሰሮች የምትሠጠው ክብር ነው፡፡ በተለይም እኛ የታዳጊ ሀገር ወጣቶች ይህ ከእናንተ መማር የምንፈልገው ነው፡፡ ታዲያ ገና ለገና የድሀዋ ኢትዮጵያ ዩኒቨርሲቲ መምህር መሆኔ፣ አሜሪካ ሄዶ አይመለስም ተብሎ ታስቦ ከሆነ ስህተት ነው፡፡ ስድብም ይመስለኛል፡፡ ምናልባት ሀገርዎ ሂደው የቀሩ ካሉ ስህተት ብቻ ሳይሆን ሀገርን መክዳት ነውና ሀገሩን ለከዳ ደግሞ እችን ታህል ቦታ የለኝም፡፡ ሁሉም ያደርጉታል ማለት ግን አይደለም፡፡ በመሆኑም የእኔም፣ የዩኒቨርሲቲዬም ክብር ሲጓደል፣ በምክንያት ለሚያምኑት ለእርስዎ ቅሬታዬን ማቅረብ አግባብ ነው እላለሁ፡፡